Korejska narodna armija
Korejska narodna armija (korejski: 조선인민군) predstavlja narodne oružane snage Sjeverne Koreje. Aktualni vrhovni komandant, predsjednik Centralne vojne komisije i Nacionalne komisije obrane je Kim Jong-un, koji je ujedno i vrhovni vođa Sjeverne Koreje. Korejska narodna armija sastoji se od pet temeljnih grana - kopnenih snaga, ratne mornarice, ratnog zrakoplovstva, strateških raketnih snaga i specijalnih operativnih snaga. Pod kontrolu Narodne armije spadaju i paravojne postrojbe Radničko-seljačke crvene garde. 

Korejska narodna armija se sa svojim primarnim oponentima, Oružanim snagama Republike Koreje i USFK-om, suočava diljem demilitarizirane zone, kako je dogovoreno primirjem iz srpnja 1953. godine. Od 2013. godine, s ukupno 9,495,000 aktivnih, rezervnih i paravojnih snaga, Korejska narodna armija je četvrta vojna sila na svijetu. Ova brojka predstavlja gotovo 40% ukupnog stanovništva Sjeverne Koreje, odnosno cjelokupno stanovništvo u dobi od 25 do 40 godina. Njezin godišnji budžet iznosi oko $10,000,000,000, odnosno 15.8% BDP-a.

 
Sjeverna Koreja